"tvb御用人质"宣萱回巢签长约!准备做下一个罗兰姐!
无数花旦、小生离巢嘅tvb近日终于迎嚟好消息一向好有观众缘嘅 林文龙、宣萱回巢 拍摄无线4k新剧 《不懂撒娇的女人》 林文龙仲笑言: 宣萱可能签咗长约,准备做下一个罗兰姐！ 哇！咁系咪真系签长约噶？！ 作为曾经与蔡少芬、郭可盈、陈慧珊并称嘅 "tvb四大花旦"之一 小编细细个都好钟意睇宣萱演戏噶wor！ 浓眉大眼嘅佢从细就系一个 美人胚子 眉宇间带点英气笑容灿烂之余仲带点温柔婉雅睇得出佢系一个 活泼开朗 嘅人毕业于伦敦帝国理工学院嘅佢系 娱乐圈中少有嘅高学历明星 1991年签约tvb,进入演艺圈 1993年同王菲、方中信、林保怡合拍 《千岁情人》 该剧系宣萱 参演嘅首部电视剧 《餐餐有宋家》饰毛芷晴(1994) 《天降奇缘》饰洪丝丝(1995) 《天地男儿》饰张雪凝(1996) 《壹号皇庭v》饰程若晖(1997) 1997年系 《难兄难弟》 里面饰演邵芳芳奇哥、四哥、宝珠姐同芳芳姐四个人嘅故事系小编百看不厌嘅爱情喜剧佢哋载歌载舞将观众带入到六十年代香港娱乐圈嘅美好回忆 1999年系 《宠物情缘》 里面饰演文颖朗一头利落短发嘅宣萱,青春洋溢系一个 爱犬之人 ,同现实中嘅佢一样难怪搵男朋友都要搵同动物有关嘅 系圈中 甚少有绯闻 嘅佢系 2009年就公开与外籍兽医r an bester相恋 但维持咗两年就宣布分手 1999年系 《刑事侦缉档案iv》 里面饰演武俏君作为警队心理专家嘅佢,有着职业女性嘅睿智 触觉敏锐、观人于微、毅力惊人系佢嘅特点宣萱都能好好咁诠释出嚟同古仔携手 分别获得1999年万千星辉颁奖典礼最佳男女主角 同年嘅 《洗冤录》 亦都系小编最爱嘅剧集之一 剧中嘅宣萱做事我行我素,但却心地善良、富有正义感同佢本人嘅性格亦都好相似不过拍档曾经合作 《美味天王》 嘅bobby依然有唔少火花擦出 2001年系 《寻秦记》 里面饰演乌廷芳系一个敢爱敢恨嘅千金小姐被项少龙拒婚后,为保自尊,不惜远走他方该角色获得 我最喜爱的电视角色 多次合作嘅 宣萱与古天乐 已经成为咗小编心目中嘅 最佳荧幕情侣 系2002年、2005年,宣萱同郭晋安合作拍摄咗 《戆夫成龙》、《阿旺新传》 两部高收视剧集 "阿旺"、"老婆仔" 一度成为全城热话由一开始嘅抗拒、慢慢被感动、到接受、并与阿旺相爱宣萱将e一心路历程演得淋漓尽致小编甚至为咗e两部剧,一度狂食 老婆饼 同 芒果汤圆 2005年、2008年,宣萱同陈锦鸿合作拍摄咗 《老婆大人》1、2部 里面嘅佢系一个公正严明、重视法纪、铁面无私嘅裁判官两个字形容佢e个角色: 好恶 e d唔单止系演技小编认为仲系宣萱嘅 本色出演 老拍档bobby曾经系某次访问中爆料:系佢合作过嘅女艺员中,宣萱系 "第一恶" 拍《施公奇案》嘅时候每个演员都有一张自己嘅工作椅bobby唔想自己放假期间有人摞佢张凳去用跟住宣萱就教佢: 系张凳上面写上"宣萱",肯定冇人敢摞！ bobby照做,假期结束后翻嚟 张凳真系原封不动！ 哇！宣萱原来真系咁恶噶！仲要众所周知！不过bobby都有补充翻:其实宣萱就唔系恶嘅,只不过系一个 好有原则嘅人 佢张凳系佢嘅私人物品,所以绝对唔会借畀人坐！ 2011年系 《万凰之王》 里面饰演全妃由一个与世无争嘅弱女子转变成为一个心狠手辣嘅后宫妃子系宣萱 首次奸角突破 宣萱系tvb演过无数经典角色 小编真系数到数唔晒！！ 虽然 "视后" 净系摞过一次但系佢仲获封过一个特别称号 "tvb御用人质" 刀仔、绳、手枪 已经成为佢 演艺生涯中重要嘅一部分 系香港高登讨论区里面有人开咗个"宣萱系御用人质"嘅帖将宣萱十几年嚟系tvb电视剧里面被挟持嘅画面截图上传分别有:《刑事侦缉档案4》《洗冤录》《骗中传奇》《寻秦记》《赌场风云》《雷霆第一关》《烽火奇遇结良缘》《流金岁月》《掌手明珠》《施公奇案》《刑警2010》《万凰之王》 尽管 "有宣萱,必有绑架" 但同时佢亦都系 "存活率最高人质" 每次男主角都会及时出现,英雄救美 tvb嘅编剧话咁先可以突出男主角对女主角嘅爱wor！ 宣萱太有"被绑架"嘅价值啦！ 期待宣萱系新剧《不懂撒娇的女人》入面都有 "被绑架"戏份哦！